Ansøgning om timer til støtte for forskningsansøgningsarbejde, der ligger ud over det forventede grundtimetal per kalender år. 

Vejledende timenormer for forskellige ansøgningstyper, der lægges til grund for beregningerne, er følgende: 
· 20 timer til projekter i størrelsesordenen 500.000 - 1.200.000 kr. (inkl. overhead) samt mindre interessetilkendegivelser til fx Velux Fonden, 1. fase-ansøgning til Volkswagen Stiftung, etc. 
· 60 timer til projekter i størrelsesordenen 1.200.000 - ca. 3.500.000 kr. (inkl. overhead), som for eksempel DFF Forskningsprojekt 1. 
· 80 timer til projekter i størrelsesordenen 3.500.000 - 7.000.000 kr., som for eksempel DFF Forskningsprojekt 2 og fuld Velux Fonden-ansøgning. 
· 130 timer (eller efter forhandling) til projekter over 7.000.000 kr., som for eksempel store EU-ansøgninger. 
· Ansøgninger under 500.000 kr. udløser ikke timer. Udbud fra UVM eller tilsvarende udløser ikke ansøgningstimer. Til gengæld tildeles de hjemhentede timer i en 1:1 ratio, hvilket skyldes at det er indtægtsdækket virksomhed, der ikke kan forventes direkte at bidrage til den enkeltes frie forskning. 
· Genindsendelser, hvor der er foretaget en gennemarbejdet revidering ud fra bevillingsgivers feedback, kan tildeles 70% af den oprindelige timenorm.
· Medansøger/CO-PI hvor der er ydet substantielt bidrag til ansøgningen kan der tildeles 50% af den oprindelige timenorm. Er PI intern skal antallet af støttetimer deles.

Præmis for mulig tildeling af støttetimer
Nedenstående grundtimetal, opgjort per VIP-kategori, angiver det antal timer DPU forventer at VIP bruger på forskningsansøgninger per år, såfremt VIP søger forskningsmidler.

o 120 timer for professorer 
o 80 timer for lektorer 
o 40 timer for adjunkter og postdocs. 

Det er således alene timer ud over disse grundtimenormer, der kan tildeles som støttetimer i Vipomatic for den ekstra ansøgningsindsats. 

Hvorvidt støttetimer kan tildeles, vil bero på en konkret dialog med, og individuel vurdering foretaget af, viceinstitutleder for forskning i samarbejde med afdelingsleder - og i tilfælde af, at ansøgningen sker i programregi, programleder. 

Ansøgningen sendes til forskningsstøtten (forskningssupport@edu.au.dk) for behandling.

